Ihi seg tbuda-a, i d-nebder yakkan ad nefhem dakken ṣṣenfa n temseɛraq; d tin i d-yettilin s umata d adiwenni gar ugraw n yimdanen. Acku ilaq ad yili win ara d-yinin timseɛreqt, d win ara dyeslen ( d win ara yinadin ɣef tririt). Ṣṣenf-a yettas-d s talɣa n usteqsi wezzilen, yettrajun tiririt. Aya d ayen yetteḥwaǧen asexdem n wallaɣ d truzi uqerruy. Maca ɣas akka tettili d tagnit n unecreḥ, i dyessemlalayen leḥbab d imawlan anda sɛeddayen lewqat d teswwiɛin igerzen deg wagar-asen. Timsaɛraq ttwaḥsabent d allal n unecreḥ d turart gar yimdanen anda i d-yettban uswir n tḥerci-nsen.